Un shinhau mès enlà dera barralha li semblèc distinguir quauqua causa blanca; s’apressèc e vedec dus bonhes: qu’èren dus shivaus blancs; es der omnibus que desatelèc Bossuet peth maitin, qu’auien caminat hòraviadi tot eth dia e auien acabat per parar-se aquiu, damb aguesta paciéncia sometuda des animaus que non comprenen es accions der òme, madeish qu’er òme non compren es accions dera Providéncia.